b'\n_START_ARTICLE_\nHr. Ms. De Zeven Provinci\xc3\xabn (1909)\n_START_SECTION_\nValmistus\n_START_PARAGRAPH_\nAlus tilattiin Amsterdamin telakalta ja sen k\xc3\xb6li laskettiin 7. helmikuuta 1908. Alus laskettiin vesille 15. maaliskuuta 1909 ja se otettiin palvelukseen 6. lokakuuta 1910.\n_START_SECTION_\nPalvelus\n_START_PARAGRAPH_\nAlus l\xc3\xa4hti 21. marraskuuta 1910 Den Helderist\xc3\xa4 Afrikan kiert\xc3\xa4en Hollannin It\xc3\xa4-Intiaan ja se saapui Surabayaan 25. tammikuuta 1911. Alus ajoi karille 23. tammikuuta 1912 kiert\xc3\xa4ess\xc3\xa4\xc3\xa4n Sumatraa. Varastojen tyhjent\xc3\xa4misen j\xc3\xa4lkeen alus saatiin irrotettua karilta. Vaurioitunut alus siirrettiin korjattavaksi telakalle Singaporeen, mist\xc3\xa4 se palasi Surabayaan 25. huhtikuuta._NEWLINE_Ensimm\xc3\xa4isen maailmansodan lopulla 4. huhtikuuta 1918 alus saattoi yhdess\xc3\xa4 Hr. Ms. Koningin Regentesin kanssa matkustaja-aluksia Vondelia, Kawi, Rindjani ja Grotius Tanjung Priokiin._NEWLINE_Oltuaan kahdeksan vuotta Hollannin It\xc3\xa4-Intiassa alus aloitti kotimatkan 20. marraskuuta 1918 Tanjung Priokista. Se kulki Panaman kanaalin l\xc3\xa4pi. Alus vieraili New Yorkissa ennen saapumistaan Den Helderiin 1. huhtikuuta 1919. Amsterdamissa alus siirrettiin telakalle huollettavaksi._NEWLINE_Alus l\xc3\xa4hti 9. marraskuuta 1921 toiselle matkalleen Hollannin It\xc3\xa4-Intiaan, jonne saavuttuaan se palveli tykist\xc3\xb6n koululaivana. Aluksen miehist\xc3\xb6 nousi kapinaan 5. helmikuuta 1933 sen ollessa Sumatran luoteisk\xc3\xa4rjen edustalla. Osa aluksen alankomaalais-indonesialaisesta miehist\xc3\xb6st\xc3\xa4 otti vallan aluksella pit\xc3\xa4en aluksen kuitenkin toiminnassa. Alus matkasi etel\xc3\xa4\xc3\xa4n pitkin Sumatran rannikkoa. Kuusi p\xc3\xa4iv\xc3\xa4\xc3\xa4 my\xc3\xb6hemmin  Alankomaiden puolustusministeri Laurentius Nicolaas Deckers antoi luvan ilmavoimien koneiden hy\xc3\xb6kk\xc3\xa4ykseen. Yksi pudotetuista pommeista osui alukseen surmaten 23 kapinallista, mink\xc3\xa4 j\xc3\xa4lkeen loput antautuivat._NEWLINE_Alus poistettiin palveluksesta hein\xc3\xa4kuussa. Se muutettiin koululaivaksi. Vuonna 1936 alus nimettiin uudelleen Hr. Ms. Surabayaksi. Muutost\xc3\xb6iss\xc3\xa4 alukselta poistettiin viisi h\xc3\xb6yrykattilaa ja etummainen savuhormi. J\xc3\xa4ljelle j\xc3\xa4\xc3\xa4neet kattilat muutettiin \xc3\xb6ljypolttoisiksi. Uusi propulsiokoneisto tuotti 7\xc2\xa0500 ihp:ta ja aluksen tankeissa oli 1\xc2\xa0100 tonnia \xc3\xb6ljy\xc3\xa4. Aluksen aseistus muutettiin kahdeksi 11 , kahdeksi 5,9, kahdeksi kolmen tuuman tykiksi, joita t\xc3\xa4ydensi kuusi 40 millimetrin ilmatorjuntatykki\xc3\xa4 ja kuusi 12,7 millimetrin ilmatorjuntakonekiv\xc3\xa4\xc3\xa4ri\xc3\xa4. Aluksen uppouma oli 5\xc2\xa0644 tonnia ja sen maksiminopeus 16 solmua. Miehist\xc3\xb6\xc3\xa4 aluksella oli 447 henke\xc3\xa4._NEWLINE_Keisarillisen Japanin laivaston ilmavoimien G4M-pommikoneet upottivat aluksen 18. helmikuuta 1942 Surabayan satamaan. Japanilaisten vallattua alueen aluksen hylky nostettiin yl\xc3\xb6s. Keisarillisen Japanin laivasto muutti aluksen ilmatorjunta-alukseksi._NEWLINE_Vuonna 1943 liittoutuneiden pommikoneet upottivat aluksen.'